Ritratt: FES .td_uid_2_605c7243e7518_rand.td-a-rec-img{text-align:left}.td_uid_2_605c7243e7518_rand.td-a-rec-img img{margin:0 auto 0 0} Illum fetħu l-applikazzjonijiet għal-Skolasajf li t-tema ta' din is-sena hija 'An I in every wInner' li tfisser kull wieħed huwa rebbieħ. Din is-sena skolasjajf se tkun miftuħa bejn it-12 ta' Lulju u t-3 ta' Settembru 2021. Fi stqarrija l-Ministeru għall-Edukazzjoni qal li l-gwidi maħruġa mill-awtoritajiet tas-saħħa se jkunu osservati sabiex ikun żgurat li jkun hemm ambjent sigur. Il-Fondazzjoni għal Servizzi Edukattivi ħabbret li l-ewwel jum ta' Skolasajf se jkun maqsum fuq jumejn, it-12 u t-13 ta' Lulju filwaqt li d-dħul fiċ-ċentri se jkun imqassam ukoll f'ħinijiet differenti sabiex jitqassam in-numru ta' studenti miġbura fl-istess ħin. Il-Ministeru spjega li wieħed huwa mħeġġeġ biex japplika għal dan is-servizz, madankollu Skolasajf tiftaħ skont iċ-ċirkustanzi tal-mument u skont il-pariri maħruġa mill-awtoritajiet tas-saħħa. Ġie spjegat li l-ħlas mhux se jintalab mal-applikazzjoni iżda meta jkun ikkonfermat li se ssir Skolasajf. Ġenituri u kustodji legali li jixtiequ jirreġistraw lil uliedhom, jistgħu jagħmlu dan sat-2 ta' Mejju 2021. Ir-reġistrazzjoni tista' ssir onlajn fuq services.fes.gov.mt u servizz.gov.mt. Wieħed jista' wkoll imur personalment f'waħda mill-hubs ta' servizz.gov. Il-ministeru spjega li lis-slogan magħżul jirreferi għall-importanza li kull individwu jagħraf li għandu t-talenti u l-ħiliet tiegħu li jistgħu jwassluh għas-suċċess. Kull persuna, adulti jew tfal, huma mħeġġa biex jaħdmu fuq il-ħiliet tagħhom. Kien imniedi wkoll il-logo għal Skolasajf 2021. L-għażla saret wara kompetizzjoni li saret fuq bażi nazzjonali u għaliha kien hemm kontribuzzjonijet minn tfal mill-iskejjel tal-Istat, independenti, u tal-Knisja. Id-disinn rebbieħ inħoloq minn Dasa Kitic mill-Iskola Primarja ta' Tas-Sliema. Id-disinn rebbieħ kien mibni fuq il-kunċett ta' raddiena tar-riħ, bil-qlugħ kollha kuluri differenti li jirrappreżentaw id-diversità, u l-kontribut li kull wieħed jista' joffri għall-ġid personali u għall-komunità. Raddiena tar-riħ iddur permezz tal-qawwa tar-riħ, li jirrappreżenta l-għarfien li kull wieħed irid jikkultiva u juża biex jimxi 'l quddiem. Kulħadd irid jagħmel sforz biex ir-raddiena tkompli ddur, billi jieħu vantaġġ minn kull opportunità li tippermetti li l-ħiliet jiġu żviluppati. Mnisteru għall-Edukazzjoni Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605c7243e77b6_rand.td-a-rec-img{text-align:left}.td_uid_3_605c7243e77b6_rand.td-a-rec-img img{margin:0 auto 0 0}